lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv id es lv lv lv lv lv lv lv lv nl lv lt lv en nl gl lv lv lv lv lv lv de ru lv nl en lv nl en lv nl ja lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Telpu futbola Čempionu līgas finālturnīrs Rīgā: svarīgākie fakti – ZZ.lv
Vārda dienas svin: Elma, Menarda, Elna
andra.ozola@zz.lv - 24.04.2022 - 16:38
Pirmo reizi vēsturē kāds no UEFA eirokausu fināliem notiks Latvijā – nākamās nedēļas nogalē Rīga uzņems Eiropas spēcīgākās telpu futbola komandas, kuras cīnīsies par klubu telpu futbola prestižāko trofeju – Čempionu līgas kausu, informē Iļja Poļakovs, Latvijas Futbola federācijas | Komunikācijas nodaļas speciālists.
Nedēļu pirms svarīgo spēļu aizvadīšanas skaidrojam turnīra mērogu, nozīmi telpu futbola pasaulē un iepazīstinām ar komandām, kas viesosies galvaspilsētā.
UEFA Čempionu līga telpu futbolā ir ikgadējs turnīrs, kas tiek aizvadīts kopš 2001. gada, aizstājot kopš 1984. gada notikušo Telpu futbola Eiropas klubu čempionātu. Čempionu līgas nosaukumu turnīrs ieguvis sākot ar 2018.-2019. gada sezonu. Līdz tam turnīra nosaukums bija UEFA Telpu futbola kauss.
Tituliem bagātākā komanda sacensībās ir spāņu klubs “Inter FS”, kas turnīrā triumfējis 5 reizes. Ar trim tituliem padižoties var cits spāņu klubs “Barcelona”, kas iekļuvis finālturnīrā arī šogad un būs viens no viesiem Rīgā. Tāpat arī divreiz sacensībās triumfējušais portugāļu “Sporting CF”, kas ir arī pašreizējais trofejas sargātājs. Tāpat finālturnīrā Latvijā piedalīsies arī cits portugāļu grands “Benfica” (viens tituls 2010. gadā) un Francijas klubs ACCS. Jāpiebilst, ka neviena Francijas komanda vēl nekad nav piedalījusies finālā.
Saturs turpināsies pēc reklāmas.
Šosezon turnīrā piedalījās komandas no 52 UEFA dalībvalstīm. Tikai trīs valstis Eiropā nestartēja UEFA Čempionu līgā telpu futbolā: Fēru salas, Islande un Lihtenšteina. Kā zināms, arī Latvijas čempionvienība RABA piedalījās kvalifikācijā. Mūsu čempioni priekšsacīkšu kārtā izcīnīja vienu uzvaru, piedzīvoja divus zaudējumus un nekvalificējās pamatkārtai.
“Barcelona” un “Benfica” uzvarēja visās sešās spēlēs šosezon turnīrā. Savukārt “Sporting” sešās spēlēs uzvaras garšu baudīja piecreiz, un vienreiz spēlēja neizšķirti. ACCS trīsreiz uzvarēja, vienreiz cīnījās neizšķirti un divreiz piedzīvoja neveiksmes. Viens no zaudējumiem ACCS komandai bija pret citu finālturnīra dalībnieci “Sporting”, lai gan vēl otrajā puslaikā ACCS bija arī vadībā ar 2:1 un neizšķirtu 3:3 izlaida no rokām mazāk kā piecas minūtes pirms beigām.
Spāņu “Barcelona” ir arī turnīra rezultatīvākā komanda, kas sešās līdzšinējās spēlēs guva 40 vārtus. Savukārt “Sporting” līderis Kavinatu (Cavinato) ar deviņiem vārtiem ir turnīra trešais labākais snaiperis. Lai apsteigtu šā brīža līderi Mirko Marinkoviču (11 vārti) no “Linz”, Kavinatu Rīgā jāgūst vismaz vēl trīs vārti.
Saturs turpināsies pēc reklāmas.
Tomēr par turnīra lielāko zvaigzni jāuzskata Portugāles un visas pasaules telpu futbola leģendu Rikardinju, kurš šosezon pārstāv franču ACCS. Pašlaik 36 gadus vecā “Benfica”, “Inter FS” un Portugāles izlases leģenda turnīra galveno trofeju virs galvas cēlis trīs reizes ar divām dažādām komandām. Sešas reizes viņš atzīts par planētas labāko telpu futbola spēlētāju, bet pērnruden tika atzīts par 2021. gada FIFA Pasaules kausa labāko spēlētāju finālturnīrā, kas notika Lietuvā.
Tiem, kuri vēl nezina pietiekami daudz par telpu futbolu, īsumā izklāstīsim svarīgāko. Telpu futbols starptautiski pazīstams kā futsal (no spāņu valodas fútbol sala, kas burtiski nozīmē futbols zālē). Tā ir komandu spēle iekštelpās, to spēlē ar mazāku bumbu nekā futbolā. Telpu futbola bumba ir smagāka un mazāk atsperīga. Katrā komandā vienlaikus laukumā ir pa pieciem laukuma spēlētājiem, spēlētāji tiek izmantoti maiņās jeb virknējumos, līdzīgi kā hokejā. Komandai ir tiesības vārtsargu nomainīt pret piekto laukuma spēlētāju. Tas parasti tiek darīts, lai vairāk kontrolētu bumbu vai lai atspēlētos. Spēle ilgst 40 minūtes, divos puslaikos pa 20 minūtēm.
Biļetes uz finālturnīra spēlēm “Arēnā “Rīga”” vēl ir iespējams iegādāties gan uz 29. aprīļa pusfināla spēlēm, gan uz finālu 1. maijā. Pusfinālā ACCS spēlēs pret “Sporting CP” (29. aprīlī 18.00), bet “Benfica” samēros spēkus ar “Barcelona” (29. aprīlī 21.00).
Futbols Sports Telpu futbols
Sestdien Jūrmalā volejbola komandas cīnīsies par sezonas pirmo trofeju
BK “Jelgava” sezonu iesāk ar uzvaru
Artis Ābols: “Tas būs interesanti, izaicinoši.” “Zemgale/LLU” publicē sastāvu Somijas līgai
“Zemgale/LLU” turpina uzvaru sēriju (FOTO/VIDEO)
Jelgavā atklāta “Sporto visa klase” jaunā sezona (FOTO)
“Ramirent” nacionālās basketbola līgas sezona startēs Jelgavā
Lai komentētu, jums jāpiesakās sistēmā.
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Jelgavas Mūzikas vidusskolas simtgades jubilejas koncerts “100+1”
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.